CELEX: 32016D0969
Language: el
Date: 2016-06-15 00:00:00
Title: Εκτελεστική απόφαση (ΕΕ) 2016/969 της Επιτροπής, της 15ης Ιουνίου 2016, για τη θέσπιση τυπικών απαιτήσεων όσον αφορά τις εκθέσεις που υποβάλλονται σχετικά με τα εθνικά προγράμματα εκρίζωσης, ελέγχου και επιτήρησης ζωικών ασθενειών και ζωονόσων, τα οποία συγχρηματοδοτούνται από την Ένωση, και για την κατάργηση της εκτελεστικής απόφασης 2014/288/ΕΕ [κοινοποιηθείσα υπό τον αριθμό C(2016) 3615] (Κείμενο που παρουσιάζει ενδιαφέρον για τον ΕΟΧ)

17.6.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 160/94
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/969 ΤΗΣ ΕΠΙΤΡΟΠΉΣ
      της 15ης Ιουνίου 2016
      για τη θέσπιση τυπικών απαιτήσεων όσον αφορά τις εκθέσεις που υποβάλλονται σχετικά με τα εθνικά προγράμματα εκρίζωσης, ελέγχου και επιτήρησης ζωικών ασθενειών και ζωονόσων, τα οποία συγχρηματοδοτούνται από την Ένωση, και για την κατάργηση της εκτελεστικής απόφασης 2014/288/ΕΕ
      
         
            [κοινοποιηθείσα υπό τον αριθμό C(2016) 3615]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (1), και ιδίως το άρθρο 36 παράγραφος 5,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 652/2014 προβλέπει, μεταξύ άλλων, διατάξεις σχετικά με τη διαχείριση των δαπανών που αφορούν τη διατροφική αλυσίδα, την υγεία των ζώων και τις απαιτήσεις για την υποβολή και το περιεχόμενο των εθνικών προγραμμάτων για την εκρίζωση, τον έλεγχο και την επιτήρηση των ζωικών ασθενειών και των ζωονόσων.
               
            
                  (2)
               
               
                  Το άρθρο 14 πρώτο εδάφιο του κανονισμού (ΕΕ) αριθ. 652/2014 προβλέπει ότι κάθε έτος, έως τις 30 Απριλίου, τα κράτη μέλη υποβάλλουν στην Επιτροπή για κάθε εγκεκριμένο ετήσιο ή πολυετές εθνικό πρόγραμμα, ετήσια λεπτομερή τεχνική και οικονομική έκθεση για το προηγούμενο έτος.
               
            
                  (3)
               
               
                  Το άρθρο 14 δεύτερο εδάφιο του κανονισμού (ΕΕ) αριθ. 652/2014 προβλέπει ότι κάθε έτος, έως τις 31 Αυγούστου, τα κράτη μέλη υποβάλλουν στην Επιτροπή για κάθε εγκεκριμένο εθνικό πρόγραμμα ενδιάμεση οικονομική έκθεση.
               
            
                  (4)
               
               
                  Το άρθρο 15 του κανονισμού (ΕΕ) αριθ. 652/2014 προβλέπει ότι κάθε έτος, έως τις 30 Απριλίου, τα κράτη μέλη υποβάλλουν στην Επιτροπή για κάθε εγκεκριμένο εθνικό πρόγραμμα αίτηση πληρωμής σχετικά με τα προγράμματα που εκτελέστηκαν το προηγούμενο έτος.
               
            
                  (5)
               
               
                  Το άρθρο 5 της εκτελεστικής απόφασης 2014/288/ΕΕ της Επιτροπής (2) προβλέπει ότι για τα προγράμματα που εκτελέστηκαν από την 1η Ιανουαρίου 2015 οι ενδιάμεσες και οι τελικές εκθέσεις έπρεπε να υποβληθούν ηλεκτρονικά από τα κράτη μέλη με χρήση των αντίστοιχων τυποποιημένων ηλεκτρονικών υποδειγμάτων που παρέχει η Επιτροπή (εκτός από τα προγράμματα που αφορούν ορισμένες ασθένειες υδατοκαλλιέργειας).
               
            
                  (6)
               
               
                  Το άρθρο 4 της εκτελεστικής απόφασης 2014/288/ΕΕ ορίζει τις πληροφορίες που πρέπει να παρέχονται στις εκθέσεις.
               
            
                  (7)
               
               
                  Σύμφωνα με την εξελισσόμενη ενωσιακή νομοθεσία, τα ηλεκτρονικά τυποποιημένα υποδείγματα για τις ενδιάμεσες και τις τελικές εκθέσεις, συμπεριλαμβανομένων των αιτήσεων πληρωμών, που παρέχονται ηλεκτρονικά στον δικτυακό τόπο της Επιτροπής πρέπει να χρησιμοποιούνται για τα κτηνιατρικά προγράμματα για την αφρικανική πανώλη των χοίρων, τη γρίπη των πτηνών, τον καταρροϊκό πυρετό του προβάτου, τη βρουκέλλωση των βοοειδών, τη βρουκέλλωση των αιγοπροβάτων, την κλασική πανώλη των χοίρων, τη λύσσα, τη μόλυνση από σαλμονέλα σε ορισμένους πληθυσμούς πουλερικών, τη φυματίωση των βοοειδών και τις μεταδοτικές σπογγώδεις εγκεφαλοπάθειες, ώστε να διευκολυνθούν οι αναγκαίες τροποποιήσεις ή η συμπερίληψη περισσότερων λεπτομερειών. Η Επιτροπή θα ενημερώσει τα κράτη μέλη και θα συζητήσει μαζί τους σχετικά με όλες τις αναγκαίες τροποποιήσεις των ηλεκτρονικών τυποποιημένων υποδειγμάτων στο πλαίσιο της μόνιμης επιτροπής για τα φυτά, τα ζώα, τα τρόφιμα και τις ζωοτροφές. Τα αναθεωρημένα ηλεκτρονικά τυποποιημένα υποδείγματα διατίθενται στον δικτυακό τόπο της Επιτροπής και επιπλέον θα αποσταλούν σε όλα τα κράτη μέλη το αργότερο κατά τη διάρκεια της πρώτης εβδομάδας του Ιουνίου (για τις ενδιάμεσες εκθέσεις) και το αργότερο κατά την πρώτη εβδομάδα του Μαρτίου (για τις τελικές εκθέσεις και αιτήσεις πληρωμής) του οικείου έτους.
               
            
                  (8)
               
               
                  Για άλλες ασθένειες που δεν περιλαμβάνονται στα τυποποιημένα ηλεκτρονικά υποδείγματα και για τις ασθένειες υδατοκαλλιέργειας, η χρήση μη ηλεκτρονικών τυποποιημένων υποδειγμάτων θεωρείται το κατάλληλο εργαλείο για την υποβολή των εκθέσεων, δεδομένου του μικρού αριθμού των εγκεκριμένων προγραμμάτων κατά τα τελευταία χρόνια, γεγονός που δεν απαιτεί την ανάπτυξη ειδικών ηλεκτρονικών υποδειγμάτων.
               
            
                  (9)
               
               
                  Επομένως, για λόγους σαφήνειας, η εκτελεστική απόφαση 2014/288/ΕΕ θα πρέπει να καταργηθεί και να αντικατασταθεί από την παρούσα απόφαση.
               
            
                  (10)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Για τα εθνικά προγράμματα που έχουν εγκριθεί για χρηματοδοτική συνδρομή από την Ένωση και όσον αφορά την αφρικανική πανώλη των χοίρων, τη γρίπη των πτηνών, τον καταρροϊκό πυρετό του προβάτου, τη βρουκέλλωση των βοοειδών, τη βρουκέλλωση των αιγοπροβάτων, την κλασική πανώλη των χοίρων, τη λύσσα, τη μόλυνση από σαλμονέλα σε ορισμένους πληθυσμούς πουλερικών, τη φυματίωση των βοοειδών και τις μεταδοτικές σπογγώδεις εγκεφαλοπάθειες, οι ενδιάμεσες και οι ετήσιες εκθέσεις (συμπεριλαμβανομένων των αιτήσεων πληρωμής) περιλαμβάνουν τις πληροφορίες που προβλέπονται στα έντυπα τα οποία αναφέρονται στα παραρτήματα I και ΙΙ της παρούσας απόφασης.
      Άρθρο 2
      Οι ενδιάμεσες και οι ετήσιες εκθέσεις που αναφέρονται στο άρθρο 1 υποβάλλονται ηλεκτρονικά με τη χρήση των αντίστοιχων τυποποιημένων ηλεκτρονικών υποδειγμάτων που καθορίζονται στα παραρτήματα I και ΙΙ.
      Άρθρο 3
      Για άλλες ασθένειες που δεν περιλαμβάνονται στα ηλεκτρονικά υποδείγματα, η Επιτροπή καταρτίζει υποδείγματα εκθέσεων σε ad hoc βάση και τα παρέχει στα οικεία κράτη μέλη. Οι εκθέσεις πρέπει να υποβάλλονται ταχυδρομικώς ή με ηλεκτρονικά μέσα.
      Για την ετήσια έκθεση σχετικά με τις ασθένειες υδατοκαλλιέργειας, τα κράτη μέλη χρησιμοποιούν το αντίστοιχο υπόδειγμα που παρατίθεται στο παράρτημα III και υποβάλλουν την έκθεση ταχυδρομικά ή με ηλεκτρονικά μέσα.
      Άρθρο 4
      Η εκτελεστική απόφαση 2014/288/ΕΕ καταργείται.
      Άρθρο 5
      Η παρούσα απόφαση εφαρμόζεται για την υποβολή των ενδιάμεσων εκθέσεων και των ετήσιων εκθέσεων, συμπεριλαμβανομένων των αιτήσεων πληρωμής, όσον αφορά τα προγράμματα που εφαρμόζονται από το 2016.
      Άρθρο 6
      Η παρούσα απόφαση απευθύνεται στα κράτη μέλη.
      
         Βρυξέλλες, 15 Ιουνίου 2016.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  ΕΕ L 189 της 27.6.2014, σ. 1.
      
         (2)  Εκτελεστική απόφαση 2014/288/ΕΕ της Επιτροπής, της 12ης Μαΐου 2014, για τις τυπικές απαιτήσεις όσον αφορά τις εκθέσεις που υποβάλλονται σχετικά με τα εθνικά προγράμματα εκρίζωσης, ελέγχου και επιτήρησης ορισμένων ζωικών ασθενειών και ζωονόσων, τα οποία συγχρηματοδοτούνται από την Ένωση, και για την κατάργηση της απόφασης 2008/940/ΕΚ (ΕΕ L 147 της 17.5.2014, σ. 88).
      
         ΠΑΡΑΡΤΗΜΑ I
         Το συγκεκριμένο υπόδειγμα σε μορφή pdf που πρέπει να χρησιμοποιείται για την κατάρτιση και την υποβολή των ενδιάμεσων εκθέσεων των εθνικών προγραμμάτων τα οποία αναφέρονται στο άρθρο 2 διατίθεται στον δικτυακό τόπο της ΓΔ SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         ΠΑΡΑΡΤΗΜΑ II
         Το συγκεκριμένο υπόδειγμα σε μορφή pdf που πρέπει να χρησιμοποιείται για την κατάρτιση και την υποβολή των ετήσιων εκθέσεων (συμπεριλαμβανομένων των αιτήσεων πληρωμής) των εθνικών προγραμμάτων τα οποία αναφέρονται στο άρθρο 2 διατίθεται στον δικτυακό τόπο της ΓΔ SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         ΠΑΡΑΡΤΗΜΑ III
         
            Τυπικές απαιτήσεις για την υποβολή των ετήσιων εκθέσεων των εθνικών προγραμμάτων εκρίζωσης των ασθενειών των ζώων υδατοκαλλιέργειας
         
         Σχετικές ασθένειες ζώων υδατοκαλλιέργειας:
         
                     —
                  
                  
                     Λοιμώδης αιματοποιητική νέκρωση (IHN)
                  
               
                     —
                  
                  
                     Λοιμώδης αναιμία του σολομού (ISA)
                  
               
                     —
                  
                  
                     Λοίμωξη του κυπρίνου Koi από ερπητοϊό (KHV)
                  
               
                     —
                  
                  
                     Ιογενής αιμορραγική σηψαιμία (VHS)
                  
               
                     —
                  
                  
                     Λοίμωξη από Marteilia refringens
                     
                  
               
                     —
                  
                  
                     Λοίμωξη από Bonamia ostreae
                     
                  
               
                     —
                  
                  
                     Ιχθυοφθειρίαση μαλακοστράκων
                  
               
            
         Κείμενο της εικόνας
         
            ΕΤΗΣΙΑ ΕΚΘΕΣΗ ΚΑΙ ΑΙΤΗΣΗ ΠΛΗΡΩΜΗΣ ΓΙΑ ΠΡΟΓΡΑΜΜΑΤΑ ΣΧΕΤΙΚΑ ΜΕ ΖΩΑ ΥΔΑΤΟΚΑΛΛΙΕΡΓΕΙΑΣ
            Κράτος μέλος:
            Έτος εφαρμογής:
            Ασθένεια/ζωονόσος (1):
            Περιεχόμενο και δομή της έκθεσης:
            1. Περιγραφή και αξιολόγηση της εξέλιξης της επιδημιολογικής κατάστασης, της τεχνικής υλοποίησης των δραστηριοτήτων που προβλέπονται στο πλαίσιο του προγράμματος και της σχέσης κόστους/αποτελεσματικότητας των προγραμμάτων.
            2. Λεπτομέρειες σχετικά με το επίπεδο επίτευξης των στόχων που καθορίστηκαν στο εγκεκριμένο πρόγραμμα και τεχνικές δυσκολίες.
            3. Επιδημιολογικοί χάρτες για τις λοιμώξεις και άλλα σχετικά στοιχεία σχετικά με την ασθένεια / τις δραστηριότητες.
            4. Πρόσθετες επιδημιολογικές πληροφορίες: πληροφορίες για επιδημιολογικές έρευνες, σχετικοί τύποι, τραυματικές κακώσεις που διαπιστώθηκαν στο σφαγείο ή στη νεκροψία κ.λπ.
            Α. ΤΕΧΝΙΚΗ ΕΚΘΕΣΗ
            1. Ασθένειες (α)
            1.1. Ψάρια
            IHN
            ISA
            KHV
            VHS
            1.2. Μαλάκια
            Marteilla refringens
            Bonamia ostreae
            1.3. Καρκινοειδή
            Ιχθυοφθειρίαση
            (α) Ασθένεια και είδος, εάν είναι απαραίτητο.
            2. Γενικές πληροφορίες σχετικά με τα προγράμματα
            2.1. Αρμόδια αρχή (α)
            (*)
            2.2. Οργάνωση και εποπτεία όλων των ενδιαφερομένων που εμπλέκονται στο πρόγραμμα (β)
            (*)
            2.3. Διάρκεια του προγράμματος
            (*)
            (α) Παρέχεται περιγραφή της δομής, των αρμοδιοτήτων, των καθηκόντων και των εξουσιών της/των εμπλεκόμενης/-ων αρμόδιας/-ων αρχής/-ών.
            (β) Παρέχεται περιγραφή των αρχών που είναι επιφορτισμένες με την εποπτεία και τον συντονισμό του προγράμματος και των διαφόρων εμπλεκόμενων φορέων.
            (1) Ασθένεια ή ζωονόσος και ζωικό είδος, εάν είναι απαραίτητο.
         
         
            
         Κείμενο της εικόνας
         
            3. Στοιχεία σχετικά με τα ζώα που υποβάλλονται σε δοκιμασία
            Κράτος μέλος, ζώνη ή διαμέρισμα (α)
            Ασθένεια: Έτος:
            Εκμετάλλευση ή περιοχή καλλιέργειας μαλακίων
            Αριθμός δειγματοληψιών
            Αριθμός κλινικών επιθεωρήσεων
            Θερμοκρασία νερού κατά τη δειγματοληψία/ Επιθεώρηση
            Είδη κατά τη δειγματοληψία
            Είδη που περιλήφθηκαν στο δείγμα
            Αριθμός ζώων που περιλήφθηκαν στο δείγμα (σύνολο και ανά είδος)
            Αριθμός δοκιμασιών
            Θετικά αποτελέσματα των εργαστηριακών εξετάσεων
            Θετικά αποτελέσματα των κλινικών επιθεωρήσεων
            ΣΥΝΟΛΟ
            ΣΥΝΟΛΟ
            (α) Κράτος μέλος, ζώνη ή διαμέρισμα, όπως καθορίζεται στο εγκεκριμένο πρόγραμμα.
         
         
            
         Κείμενο της εικόνας
         
            4. Στοιχεία σχετικά με τις εκμεταλλεύσεις ή τις περιοχές καλλιέργειας στις οποίες διενεργείται δοκιμασία
            Ασθένεια: Έτος:
            Κράτος μέλος, ζώνη ή διαμέρι-σμα (α)
            Συνολικός αριθμός εκμεταλλεύ-σεων ή περιοχών καλλιέργειας μαλακίων (β)
            Συνολικός αριθμός εκμεταλλεύσεων ή περιοχών καλλιέργειας μαλακίων στο πλαίσιο του προγράμματος
            Αριθμός εκμεταλλεύ-σεων ή περιοχών καλλιέργειας μαλακίων που ελέγχθηκαν (γ)
            Αριθμός θετικών εκμεταλλεύ-σεων ή περιοχών καλλιέργειας μαλακίων (δ)
            Αριθμός νέων θετικών εκμεταλλεύ-σεων ή περιοχών καλλιέργειας μαλακίων (ε)
            Αριθμός εκμεταλλεύ-σεων ή περιοχών καλλιέργειας μαλακίων που αποδεκατί-στηκαν
            % θετικών εκμεταλλεύ-σεων ή περιοχών καλλιέργειας μαλακίων που αποδεκατί-στηκαν
            Ζώα που απομα-κρύνθηκαν και διατέθη-καν (στ)
            ΔΕΙΚΤΕΣ-ΣΤΟΧΟΙ
            % κάλυψη εκμεταλλεύ-σεων ή περιοχών καλλιέργειας μαλακίων
            % θετικών εκμεταλλεύ-σεων ή περιοχών καλλιέργειας μαλακίων
            περίοδος επιπολασμού στις εκμεταλλεύ-σεις ή περιοχές καλλιέργειας μαλακίων
            % νέων θετικών εκμεταλλεύ-σεων ή περιοχών καλλιέργειας μαλακίων
            Επίπτωση στις εκμεταλλεύσεις ή περιοχές καλλιέργειας μαλακίων
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Σύνολο
            (α) Κράτος μέλος, ζώνη ή διαμέρισμα, όπως καθορίζεται στο εγκεκριμένο πρόγραμμα.
            (β) Συνολικός αριθμός εκμεταλλεύσεων ή περιοχών καλλιέργειας μαλακίων που υπάρχουν στο κράτος μέλος, ζώνη ή διαμέρισμα, όπως καθορίζεται στο εγκεκριμένο πρόγραμμα.
            (γ) Έλεγχος σημαίνει διενέργεια δοκιμασίας σε επίπεδο εκμετάλλευσης/περιοχής καλλιέργειας μαλακίων, στο πλαίσιο του προγράμματος, για την αντίστοιχη νόσο, με σκοπό την αναβάθμιση του υγειονομικού καθεστώτος της εκμετάλλευσης/περιοχής καλλιέργειας μαλακίων. Σ’ αυτή τη στήλη, μια εκμετάλλευση/περιοχή καλλιέργειας μαλακίων δεν πρέπει να υπολογιστεί δύο φορές, ακόμη και αν έχει ελεγχθεί περισσότερες από μία φορές.
            (δ) Εκμεταλλεύσεις ή περιοχές καλλιέργειας μαλακίων με τουλάχιστον ένα θετικό ζώο κατά τη διάρκεια της περιόδου, ανεξάρτητα από τον αριθμό των φορών που ελέγχθηκαν οι εκμεταλλεύσεις ή οι περιοχές καλλιέργειας μαλακίων. Πρέπει επίσης να υπολογιστούν οι εκμεταλλεύσεις ή οι περιοχές μαλακίων που βρέθηκαν θετικές πριν από την περίοδο που αναφέρεται στον πίνακα, αλλά οι οποίες έκτοτε δεν εκκενώθηκαν, δεν καθαρίστηκαν και δεν τέθηκαν σε ανάπαυση.
            (ε) Εκμεταλλεύσεις ή περιοχές καλλιέργειας μαλακίων, των οποίων το υγειονομικό καθεστώτος κατά την προηγούμενη περίοδο ήταν, σύμφωνα με το μέρος Α του παραρτήματος III της οδηγίας 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (ΕΕ L 328 της 24.11.2006, σ. 14), κατηγορίας I, κατηγορίας II, κατηγορίας III ή κατηγορίας IV, και έχουν τουλάχιστον ένα θετικό ζώο αυτή την περίοδο.
            (στ) Ζώα × 1 000 ή συνολικό βάρος των ζώων που απομακρύνθηκαν ή διατέθηκαν.
         
         
            
         Κείμενο της εικόνας
         
            B. ΕΚΘΕΣΗ ΣΧΕΤΙΚΑ ΜΕ ΤΙΣ ΔΡΑΣΤΗΡΙΟΤΗΤΕΣ ΚΑΙ ΤΙΣ ΔΑΠΑΝΕΣ
            Πίνακας Α
            Επιλέξιμα μέτρα
            Αριθμός μονάδων
            1 (α)
            2 (α)
            Χρηματοδό-τηση με βάση το πραγματικό κόστος
            Χρηματοδότηση με απλουστευμένες μορφές επιχορηγήσεων
            Συνολικό πραγματικό ζητούμενο κόστος (γ)
            Μοναδιαίο κόστος / Εφάπαξ ποσό / Κατ’ αποκοπή ποσό
            (100 %)
            Ζητούμενο κόστος (β)
            Δειγματοληψία
            Σύνολο δειγματοληψιών
            Δοκιμασία
            Σύνολο δοκιμασιών
            Εμβολιασμός
            Σύνολο εμβολιασμών
            Αποζημιώσεις
            Συνολικές αποζημιώσεις
            Άλλα επιλέξιμα μέτρα
            Σύνολο άλλων επιλέξιμων μέτρων
            Σύνολο
            3
            4
            ΣΥΝΟΛΙΚΟ ΖΗΤΟΥΜΕΝΟ ΠΟΣΟ (γ)
            (α) Για κάθε επιλέξιμο μέτρο, να συμπληρωθεί η στήλη 1 ή η στήλη 2 σύμφωνα με τη μέθοδο της συγχρηματοδότησης που ορίζεται στην απόφαση χρηματοδότησης.
            (β) Το καθορισμένο κόστος μονάδας / εφάπαξ ποσό / κατ’ αποκοπή ποσό κατά100 % πολλαπλασιασμένο επί τον αριθμό των μονάδων.
            (γ) Άθροισμα των στοιχείων 3 και 4.
         
         
            
         Κείμενο της εικόνας
         
            Πίνακας Β (α)
            Πρόσθετες πληροφορίες σχετικά με την αποζημίωση (β)
            Είδη ζώων
            Τα ζώα υδατοκαλλιέργειας που αποδεκατίστηκαν (γ)
            Αριθμός/βάρος των ζώων που αποδεκατίστηκαν
            Συνολικό ποσό που καταβάλλεται για τα ζώα για τα οποία χορηγήθηκε αποζημίωση
            Ποσό που εισπράχθηκε για διάσωση
            Σύνολο
            (α) Να συμπληρωθεί μόνο στην περίπτωση επιλέξιμων δαπανών που περιλαμβάνουν ποσά για την αποζημίωση που καταβάλλεται στους ιδιοκτήτες των ζώων ή των προϊόντων που έχουν σφαγεί ή θανατωθεί/καταστραφεί.
            (β) Στοιχεία που πρέπει να δοθούν σε εθνικό νόμισμα, χωρίς ΦΠΑ.
            (γ) Καταστράφηκε (Κ) ή εστάλη για κατανάλωση από τον άνθρωπο (ΚΑ).
            Γ. Υπογεγραμμένη δήλωση που θα συνοδεύει την ετήσια έκθεση
            Κράτος μέλος:
            Πρόγραμμα:
            Έτος εφαρμογής:
            Βεβαιώνουμε ότι:
            — οι δηλωθείσες δραστηριότητες έχουν πράγματι εκτελεστεί και ότι οι δηλωθείσες δαπάνες είναι πραγματικές, υπολογίστηκαν με ακρίβεια και είναι επιλέξιμες σύμφωνα με το εγκεκριμένο πρόγραμμα·
            — όλα τα παραστατικά σχετικά με τις δραστηριότητες και τις δαπάνες είναι διαθέσιμα για έλεγχο, κυρίως για να δικαιολογηθεί το επίπεδο της αποζημίωσης για τα ζώα·
            — το πρόγραμμα εκτελέστηκε σύμφωνα με τη σχετική ενωσιακή νομοθεσία, ιδίως με τους κανόνες ανταγωνισμού, την ανάθεση δημόσιων συμβάσεων και τη χορήγηση κρατικής ενίσχυσης·
            — καμία άλλη ενωσιακή συνδρομή δεν ζητήθηκε για το εν λόγω πρόγραμμα και όλα τα έσοδα που απορρέουν από δραστηριότητες στο πλαίσιο του προγράμματος δηλώθηκαν στην Επιτροπή·
            — εφαρμόζονται διαδικασίες ελέγχου, ιδίως, για να διαπιστωθεί η ακρίβεια του ποσού των δραστηριοτήτων και των δαπανών που δηλώθηκαν, ώστε να προληφθούν, να ανιχνευθούν και να διορθωθούν οι παρατυπίες.
            Ημερομηνία
            Ονοματεπώνυμο και υπογραφή του υπεύθυνου διευθυντή